Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA na predloženie ponuky
Zadávanie zákazky podľa §9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

I. NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA 
Názov organizácie: Mesto Dunajská Streda
Adresa organizácie: Hlavná 50/16, 929 01 Dunajská Streda
IČO: 00305383
Krajina: Slovenská republika 
Internetová adresa organizácie: www.dunstreda.sk 
Adresa profilu verejného obstarávateľa: http://dunstreda.sk/profil-verejneho-obstaravatela  
Kontaktné miesto: Mesto Dunajská Streda, Hlavná 50/16, 929 01 Dunajská Streda
Kontaktná osoba: Ing. Zuzana Andrássy, PhD., Mgr. Marián Herceg
Telefón: Ing. Zuzana Andrássy, PhD., Mgr. Marián Herceg
E-mail: vo@3connect.sk, marian.herceg@dunstreda.eu 
Ďalšie informácie možno získať na adrese a kontaktnom mieste uvedenom v tomto bode výzvy. 

II. OPIS 
Názov zákazky: Poskytovanie poradenskej činnosti pri zabezpečení verejného obstarávania 
Druh zákazky: Služby 
Hlavné miesto poskytovania služieb: Mesto Dunajská Streda, Hlavná 50/16, 929 01 Dunajská Streda

Opis zákazky: 
Predmetom zákazky je poskytovanie odborných poradenských služieb pri zabezpečení verejného obstarávania v zmysle príslušných ustanovení zákona č. 25/2006 Z.z. v aktuálnom znení v rámci projektu „Elektronizácia služieb Mesta Dunajská Streda“ spolufinancovaného z Operačného programu Informatizácia spoločnosti. Predpokladaný postup: nadlimitná zákazka na služby a tovary.

Poskytovanie služieb zahŕňa najmä: 
•	konzultácie pri výbere metódy zadávania zákazky, 
•	konzultácie pri vypracovaní súťažných podkladov na základe podkladov od objednávateľa (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti a k spôsobu vyhodnotenia ponúk), 
•	vypracovanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie menovacích dekrétov pre členov komisie na vyhodnotenie ponúk a čestných vyhlásení členov komisie na základe určenia členov komisie zo strany verejného obstarávateľa, 
•	účasť zodpovedného zamestnanca poskytovateľa pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie, 
•	spracovanie záznamu z otvárania ponúk vrátane prezenčných listín a vypracovanie sprievodných listov k zaslaniu záznamu z otvárania ponúk uchádzačom, 
•	vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom, 
•	účasť na procese hodnotenia ponúk a kontrola predložených ponúk členom komisie, 
•	spracovanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk, 
•	spracovanie zápisnice o vyhodnotení ponúk, 
•	spracovanie dokumentácie súvisiacej so žiadosťami o nápravu, resp. námietok, 
•	vypracovanie oznámenia o úspešnosti, neúspešnosti, resp. vylúčení ponúk, 
•	vypracovanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	príprava podkladov na realizáciu elektronickej aukcie,
•	príprava podkladov pre administratívnu kontrolu sprostredkovateľským a riadiacim orgánom. 

III. ADMINISTRATÍVNE INFORMÁCIE 
Možnosť predloženia ponuky: 
Iba na celý predmet zákazky. 
Povoľuje sa predloženie variantných riešení: 
Nie. 
Jazyk ponuky: 
Ponuky sa predkladajú v slovenskom jazyku. 
Predpokladaná hodnota zákazky bez DPH:  3000,00 EUR bez DPH
Lehota na predkladanie ponúk: 
Dátum: 04.10.2013 
Čas: 12:00 hod. 
Ponuky musia byť doručené na adresu a kontaktné miesto uvedené v bode I. tejto výzvy. Na obálku uviesť „NEOTVÁRAŤ – prieskum trhu - Poskytovanie poradenskej činnosti pri zabezpečení verejného obstarávania v rámci projektu s názvom Elektronizácia služieb Mesta Dunajská Streda“.
Minimálna lehota, počas ktorej sú ponuky uchádzačov viazané: 31.12.2013.

IV. OBSAH PONUKY 
Ponuka predložená uchádzačom musí obsahovať: 
1. Doklad o oprávnení podnikať v predmete zákazky (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra). Doklad o oprávnení podnikať nesmie byť starší ako tri mesiace ku dňu lehoty na predkladanie ponúk.
2. Cenová ponuka.

Ponuka musí byť vypracovaná a predložená v jednej originálnej verzii.

V. KRITÉRIÁ VYHODNOTENIA PONÚK 
Kritérium na vyhodnotenie ponúk: najnižšia cena vrátane DPH, resp. konečná cena. V prípade, že uchádzač nie je platcom DPH, zreteľne to v ponuke uvedie. 

VI. PODMIENKY TÝKAJÚCE SA ZMLUVY 
Doba dodania predmetu zákazky: 
12 mesiacov od dátumu nadobudnutia účinnosti zmluvy.
Verejný obstarávateľ si vyhradzuje právo neuzavrieť zmluvu s potenciálnym úspešným uchádzačom v prípade, že riadiaci orgán (Ministerstvo financií SR) neschváli predloženú žiadosť o nenávratný finančný príspevok s názvom projektu „Elektronizácia služieb Mesta Dunajská Streda“.

Typ zmluvy: 
Mandátna zmluva 

Obchodné podmienky: 
Predmet zákazky bude spolufinancovaný zo Štrukturálnych fondov Európskej únie. Vlastná platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 dní odo dňa doručenia daňového dokladu, nakoľko je pred úhradou verejný obstarávateľ povinný predložiť všetky doklady súvisiace s realizáciou na administratívnu kontrolu. 
Verejný obstarávateľ neposkytuje preddavok, ani zálohovú platbu.

Dátum zverejnenia výzvy: 27.9.2013
Termín predkladania ponúk: 04.10.2013